VEGA præsenterer

**The Missions inviterer ind i deres mørke bagkatalog**

*Den 8. april 2021 spiller det legendariske band The Mission deres mørke new wave kompositioner i Lille VEGA.*

The Mission tager i 2021 på tour med sange fra deres imponerende bagkatalog, så du kan godt glæde dig til en new wave fest af dimensioner i Lille VEGA.

Bandet var sammen med navne som The Cure og The Cult en af frontløberne for genre som new wave og post punk. Bandet udgav i 2016 albummet *Another Fall From Grace*, der modtog gode anmeldelser fra bl.a. musikbloggen Smells Like Infinite Sadness:

*”Working with longtime producer Tim Palmer, Hussey and co. have returned to their vintage sound of glimmering 12-strings, theatrical flourishes and Goth dynamics, as witnessed on the shimmering opening title track, with a grandeur evoking their 1988 anthem Tower of Strength.”*

I slutningen af 1985 forlod Wayne Hussey og Craig Adams The Sisters of Mercy og grundlagde sammen med Simon Hinkler og Mick Brown, The Mission. Der har været en del udskiftninger i bemandingen, og bandet har sågar holdt to pauser, men siden den seneste gendannelse i 2011 har tre af de fire oprindelige medlemmer været med.

Med deres solide post punk lyd har The Mission opnået en plads blandt genrens tunge drenge. I løbet af bandets 25 år lange karriere har de f.eks. spillet support for navne som The Cult, U2 og The Cure, stået på alverdens festivalscener samt sat rekord for antal udsolgte koncerter på Londons Astoria Theatre.

**Fakta om koncerten:**

The Mission (UK)

Torsdag d. 8. april kl. 20.00

Lille VEGA, Enghavevej 40, 1674 København V

Billetpris: 250 kr. + gebyr

Billetsalget er startet via vega.dk og Ticketmaster